**A három kismalac**

**Szöveg**

**Forrás: Napraforgó Könyviadó**

**1047 Budapest, Baross u. 91-95.** [**www.napraforgo.hu**](http://www.napraforgo.hu)

**Borito: Natalia Rodriguez**

A könyvet átdolgozta: Maria Forero

Fordította: Rusznák György

Rajzolta: Eva María Gey

Élt egyszer három kismalac, akik elunták már a tanyasi életet, ezért úgy döntöttek, hogy házat építenek maguknak az erdőben.

Kerestek egy napos és szélvédett tisztást, majd munkához láttak.

Ahhoz, hogy menedékre leljünk a farkas elől – szólalt meg a legidősebb kismalac -, téglából és habarcsból kell építkeznünk.

Jaj, azok a téglák olyan nehezek! És szörnyen sokáig tartana! És mennyit kellene fáradoznunk! – sápítoztak a többiek.

Mivel nem tudtak egyezségre jutni, úgy döntöttek, hogy mindenki maga építi fel a házát. A leglustább kismalac szalmából épített viskót. Gyorsan összedobta, aztán már ment is szunyókálni.

A középső kismalac faágakból tákolt össze egy kunyhót. Ő is gyorsan elkészült.

Már régen pihengettek, amikor a legidősebb kismalac még javában építkezett.

Nem gondolod, hogy túlzásba viszed a dolgot? – ugratták a testvérei. Jobban tennéd, ha kevesebbet dolgoznál és inkább élveznéd az életet…Túl sokat aggodalmaskodsz!

Telt-múlt az idő, és arra oldalgott egy farkas, aki megérezte a kismalacok szagát. – Hű, de finom illat! – nyalogatta a szája szélét…

Nahát, nahát! Ezekben a házakban kedves és kellemesen gömbölyded malackák laknak. Szerencsém van!

A farkas odaszaladt a legkisebb kismalac szalmaviskójához, és igy kiáltott: - Gyere ki, kismalac, különben fújok egyet, és a szalmaviskód összedől.

A farkas fújt egy nagyot, és a szalma elrepült. A kismalac lélekszakadva futott a középső testvér házába. – Ne aggódj – nyugtatta a kismalac - , az én házammal nem fog elbírni.

Alig csukták be az ajtót, máris meghallották a farkas reszelős hangját: - Gyertek ki, kismalacok, különben fújok egyet, és a faházatok összedől.

Fújt is, de a ház meg sem mozdult, ezért felmászott a tetőre, és olyan erővel kezdett ugrándozni rajta, hogy a gerendák egymás után kezdtek lepotyogni. – Meneküljünk, testvérkém, mielőtt a farkas megesz bennünket ebére!

A két kismalac átszaladt a legnagyobb testvér házához, és dörömbölni kezdtek az ajtón. – Nyisd ki, bátyó! – visítoztak. – Tudjuk, hogy mihasznák és lusták voltunk, de most az egyszer segíts nekünk!

A kismalac ajtót nyitott, a három testvér pedig behúzódott az egyik sarokba. – Gyertek ki, kismalacok, különben fújok egyet, s a téglaház is összedől! – kiáltotta a farkas rettenetes hangon.

Ezúttal azonban sem a fújás, sem a tetőn ugrándozás, sem a kődobálás nem rombolta le a házat.

A csalódott farkas a kéményen keresztül akart bejutni, de a kismalacok már odatettek egy fazék forró vizet. A farkas beleesett, majd kiugrott, és úgy elszaladt, hogy soha többé nem látták.